《秋怀》
宋代·卫宗武

衰质蒲柳如，日夕就枯槁。
往梦桃李春，其能几日好。
志业亦无成，飘零逐衰草。
浮荣岂足怀，妄念犹风扫。
陈言亦刊落，损学而促道。
誓当与世违，山林以终老。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。